ΑΠΟΦΑΣΗ ΤΗΣ ΕΠΙΤΡΟΠΗΣ

της 24ης Μαρτίου 1992

που εξουσιοδοτεί το Ηνωμένο Βασίλειο να επιτρέψει προσωρινά την εμπορία σπόρων μηδικής της λυκίσκης, που δεν ικανοποιούν τις απαιτήσεις της οδηγίας 66/401/ΕΟΚ του Συμβουλίου

(92/198/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 66/401/ΕΟΚ του Συμβουλίου της 14ης Ιουνίου 1966 περί της εμπορίας σπόρων προς σπορά κτηνοτροφικών φυτών (1), όπως τροποποιήθηκε τελευταία από την οδηγία 90/654/ΕΟΚ (2), και ιδίως το άρθρο 17,

την οδηγία 86/109/ΕΟΚ της Επιτροπής της 27ης Φεβρουαρίου 1986 για τον περιορισμό της εμπορίας σπόρων προς σπορά ορισμένων ειδών κτηνοτροφικών φυτών, ελαιούχων και κλωστικών φυτών, στους σπόρους προς σπορά που έχουν πιστοποιηθεί επίσημα ως «βασικοί σπόροι» ή «πιστοποιημένοι σπόροι» (3), όπως τροποποιήθηκε τελευταία από την οδηγία 91/376/ΕΟΚ (4), και ιδίως το άρθρο 2α,

την αίτηση που υπέβαλε το Ηνωμένο Βασίλειο,

Εκτιμώντας:

ότι στο Ηνωμένο Βασίλειο παραγωγή σπόρων προς σπορά μηδικής της λυκίσκης, οι οποίοι πληρούν τις απαιτήσεις της οδηγίας 66/401/ΕΟΚ, υπήρξε ανεπαρκής το 1991 για να ικανοποιήσει τη ζήτηση αυτής της χώρας 7

ότι δεν είναι δυνατό να ικανοποιηθεί επακριβώς η ζήτηση αυτή με τους σπόρους του είδους αυτού από άλλα κράτη μέλη ή από τρίτες χώρες που να πληρούν όλες τις απαιτήσεις που καθορίζει η οδηγία 66/401/ΕΟΚ 7

ότι πρέπει, συνεπώς, να δοθεί η άδεια στο Ηνωμένο Βασίλειο να επιτρέψει για περίοδο που λήγει στις 31 Αυγούστου 1992 την εμπορία σπόρων του προαναφερθέντος είδους που δεν ικανοποιούν τις απαιτήσεις που ορίζονται στην εν λόγω οδηγία 7

ότι, επιπλέον, πρέπει να δοθεί άδεια σε άλλα κράτη μέλη που είναι σε θέση να προμηθεύσουν το Ηνωμένο Βασίλειο με τους σπόρους αυτούς που δεν ικανοποιούν τις απαιτήσεις της εν λόγω οδηγίας, να επιτρέψουν την εμπορία των σπόρων αυτών με την προϋπόθεση ότι οι σπόροι αυτοί προορίζονται για το Ηνωμένο Βασίλειο 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Παρέχεται η άδεια στο Ηνωμένο Βασίλειο να επιτρέψει για περίοδο που λήγει στις 31 Αυγούστου 1992, την εμπορία στην επικράτειά του μέγιστης ποσότητας δύο τόνων εμπορικών σπόρων προς σπορά μηδικής της λυκίσκης (Medicago lupulina L.). Η επίσημη ετικέτα πρέπει να γράφει: «Προορίζονται αποκλειστικά για το Ηνωμένο Βασίλειο».

Άρθρο 2

Παρέχεται η άδεια στα λοιπά κράτη μέλη να επιτρέψουν, σύμφωνα με τους όρους που ορίζονται στο άρθρο 1, την εμπορία στην επικράτειά τους συνολικής ποσότητας δύο τόνων εμπορικών σπόρων προς σπορά μηδικής της λυκίσκης (Medicago lupulina L.), εφόσον προορίζονται αποκλειστικά για το Ηνωμένο Βασίλειο. Η επίσημη ετικέτα πρέπει να αναφέρει: «Προορίζονται αποκλειστικά για το Ηνωμένο Βασίλειο».

Άρθρο 3

Τα κράτη μέλη κοινοποιούν στην Επιτροπή, πριν τις 31 Οκτωβρίου 1992, τις ποσότητες σπόρων προς σπορά που τέθηκαν σε εμπορία στην επικράτειά τους σύμφωνα με την παρούσα απόφαση. Η Επιτροπή ενημερώνει τα άλλα κράτη μέλη.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 24 Μαρτίου 1992. Για την Επιτροπή

Ray MAC SHARRY

Μέλος της Επιτροπής